CELEX: 62013CN0086
Language: lv
Date: 2013-02-20 00:00:00
Title: Lieta C-86/13: Prasība, kas celta 2013. gada 20. februārī — Eiropas Komisija/Eiropas Savienības Padome

27.4.2013   
            
            
               LV
            
            
               Eiropas Savienības Oficiālais Vēstnesis
            
            
               C 123/12
            
         Prasība, kas celta 2013. gada 20. februārī — Eiropas Komisija/Eiropas Savienības Padome
   (Lieta C-86/13)
   2013/C 123/19
   Tiesvedības valoda — franču
   
      Lietas dalībnieki
   
   
      Prasītāja: Eiropas Komisija (pārstāvji — J. Currall, D. Martin, J.-P. Keppenne)
   
      Atbildētāja: Eiropas Savienības Padome
   
      Prasītājas prasījumi:
   
   
               —
            
            
               atcelt Padomes 2012. gada 20. decembra lēmumu, ar kuru tā atteikusies pieņemt Komisijas priekšlikumu par Padomes regulu, ar ko kopš 2012. gada 1. jūlija pielāgo Eiropas Savienības ierēdņu un pārējo darbinieku darba samaksu un pensijas, kā arī korekcijas koeficientus, kas attiecas uz šo darba samaksu un pensijām;
            
         
               —
            
            
               piespriest Eiropas Savienības Padomei atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatojuma Komisija izvirza trīs pamatus.
   Pirmajā pamatā tiek apgalvots, ka esot pārkāpts Civildienesta noteikumu 65. pants un Civildienesta noteikumu XI pielikuma 1., 3. un 10. pants, jo, tā kā Padomei nebija iesniegts Komisijas priekšlikums piemērot XI pielikuma 10. pantā ietverto izņēmuma klauzulu, Padomei līdz 2012. gada 31. decembrim bija jāpieņem priekšlikums ik gadu pielāgot Savienības ierēdņu un darbinieku darba samaksu un pensijas, kuru Komisija iesniegusi saskaņā ar XI pielikuma 3. pantu. Padome neesot pilnvarota pieņemt lēmumu pēc būtības piemērot 10. pantu, ja nav atbilstoša Komisijas priekšlikuma un ja nepievienojas Parlaments, kurš saskaņā ar 10. pantu ir otrs likumdevējs.
   Otrajā pamatā tiek apgalvots, ka esot pārkāpts Civildienesta noteikumu 64. pants un XI pielikuma 1. un 3. pants, jo, lai gan Padomei bija jāpieņem jauni korekcijas koeficienti attiecībā uz darba samaksu un pensijām, tā tos neesot pieņēmusi; minētos koeficientus Komisija ierosinājusi, lai nodrošinātu vienlīdzīgu attieksmi attiecībā pret ierēdņiem un pensionāriem, neatkarīgi no, attiecīgi, dienesta vietas vai dzīvesvietas.
   Trešajā pamatā tiek apgalvots, ka neesot it nekāda pamatojuma, jo Padome esot vienīgi konstatējusi, ka nav kvalificētā vairākuma, lai saskaņā ar XI pielikuma 3. pantu pieņemtu Komisijas priekšlikumu, nepaskaidrojot, kādēļ Padome atkāpusies no minētā priekšlikuma. Šis pamats attiecas gan uz darba samaksas un pensiju pielāgošanu, gan uz jaunu korekcijas koeficientu pieņemšanu.